
DR 30.10.2012 21 

 
RANG UNDANG-UNDANG 

 

RANG UNDANG-UNDANG PERBEKALAN 2013 

Bacaan Kali Yang Kedua 

DAN 

USUL 

ANGGARAN PEMBANGUNAN 2013 

Jawatankuasa 

 

Aturan Urusan Mesyuarat dibacakan bagi menyambung semula pertimbangan atas 
“Rang Undang-undang Perbekalan 2013 dan Anggaran Pembangunan 2013 dalam 
Jawatankuasa sebuah-buah Majlis.”  [Hari Kelima] 

[Majlis bersidang dalam Jawatankuasa] 

[Timbalan Yang di-Pertua (Datuk Ronald Kiandee) mempengerusikan 
Jawatankuasa] 

 
 
Maksud B.22 [Jadual] - 
Maksud P.22 [Anggaran Pembangunan 2013] - 

Tuan Pengerusi [Datuk Ronald Kiandee]:  Ya, Yang Berhormat Kinabatangan.   

 

11.36 pg. 

Datuk Bung Moktar bin Radin [Kinabatangan]: Terima kasih. Tuan Pengerusi, 
saya mewakili luar bandar dan saya ingin menyentuh butiran berhubung dengan bekalan air 
luar bandar, jalan-jalan luar bandar, jalan-jalan kampung, bekalan elektrik, pusat 
GIATMARA dan juga pembangunan insan.  

 

[Tuan Yang di-Pertua mempengerusikan Jawatankuasa] 

 

Selamat pagi Tuan Pengerusi yang baru sampai. Mudah-mudahan Tuan 
Pengerusi hari ini saya tengok senyum selalu. Saya melihat bahawa... 

Tuan Pengerusi: Ya, masih juga sepuluh minit. Terima kasih. 

Datuk Bung Moktar bin Radin [Kinabatangan]: [Ketawa] Saya ingatkan sudah 
bagi tadi, dapat 15 hingga 20 minit. Tuan Pengerusi, saya melihat bahawa Kementerian 
Kemajuan Luar Bandar dan Wilayah adalah merupakan satu kementerian yang 
bertanggungjawab penuh ke arah pembangunan masyarakat di luar bandar dan kalau kita 
melihat iaitu pembangunan wilayah di antara wilayah, maka kementerian inilah yang diberi 
amanah dan tanggungjawab ke arah bagaimana untuk memodenkan kampung. Rata-rata 
masyarakat saya di Kinabatangan mereka ingin melihat pembangunan secara berterusan 
dan saya akui bahawa Barisan Nasional telah memberi banyak pembangunan tetapi tidak 
memadai dan tidak mencukupi. 

Justeru itu, saya mencadangkan kerajaan memperuntukkan lebih banyak 
peruntukan kepada kementerian ini sebab rakyat di kawasan saya, mereka tidak inginkan 
pembangunan yang luar biasa, mereka tidak inginkan projek mega seperti yang dimonopoli 
oleh taikun Syed Mokhtar. Mereka tidak ingin itu. Mereka inginkan pembangunan kampung, 
mereka inginkan jalan raya kampung, jalan luar bandar, mereka inginkan jeti, mereka 
inginkan pembangunan seharian mereka. Mereka hidup kais pagi, makan pagi. 

 



RANG UNDANG-UNDANG. RANG UNDANG-UNDANG PERBEKALAN 2013 Bacaan Kali Yang Kedua DAN USUL ANGGARAN PEMBANGUNAN 2013 Jawatankuasa. Aturan Urusan Mesyuarat dibacakan bagi menyambung semula pertimbangan atas "Rang Undang-undang Perbekalan 2013 dan Anggaran Pembangunan 2013 dalam Jawatankuasa sebuah-buah Majlis." [Hari Kelima] [Majlis bersidang dalam Jawatankuasa] [Timbalan Yang di-Pertua (Datuk Ronald Kiandee) mempengerusikan Jawatankuasa]. Maksud B.22 [Jadual]- Maksud P.22 [Anggaran Pembangunan 2013]- Tuan Pengerusi [Datuk Ronald Kiandee]: Ya, Yang Berhormat Kinabatangan. 11.36 pg. Datuk Bung Moktar bin Radin [Kinabatangan]: Terima kasih. Tuan Pengerusi, saya mewakili luar bandar dan saya ingin menyentuh butiran berhubung dengan bekalan air luar bandar, jalan-jalan luar bandar, jalan-jalan kampung, bekalan elektrik, pusat GIATMARA dan juga pembangunan insan. [Tuan Yang di-Pertua mempengerusikan Jawatankuasa]. Selamat pagi Tuan Pengerusi yang baru sampai. Mudah-mudahan Tuan Pengerusi hari ini saya tengok senyum selalu. Saya melihat bahawa... Tuan Pengerusi: Ya, masih juga sepuluh minit. Terima kasih. Datuk Bung Moktar bin Radin [Kinabatangan]: [Ketawa] Saya ingatkan sudah bagi tadi, dapat 15 hingga 20 minit. Tuan Pengerusi, saya melihat bahawa Kementerian Kemajuan Luar Bandar dan Wilayah adalah merupakan satu kementerian yang bertanggungjawab penuh ke arah pembangunan masyarakat di luar bandar dan kalau kita melihat iaitu pembangunan wilayah di antara wilayah, maka kementerian inilah yang diberi amanah dan tanggungjawab ke arah bagaimana untuk memodenkan kampung. Rata-rata masyarakat saya di Kinabatangan mereka ingin melihat pembangunan secara berterusan dan saya akui bahawa Barisan Nasional telah memberi banyak pembangunan tetapi tidak memadai dan tidak mencukupi. Justeru itu, saya mencadangkan kerajaan memperuntukkan lebih banyak peruntukan kepada kementerian ini sebab rakyat di kawasan saya, mereka tidak inginkan pembangunan yang luar biasa, mereka tidak inginkan projek mega seperti yang dimonopoli oleh taikun Syed Mokhtar. Mereka tidak ingin itu. Mereka inginkan pembangunan kampung, mereka inginkan jalan raya kampung, jalan luar bandar, mereka inginkan jeti, mereka inginkan pembangunan seharian mereka. Mereka hidup kais pagi, makan pagi.